CELEX: 62016TN0826
Language: sk
Date: 2016-11-28 00:00:00
Title: Vec T-826/16: Žaloba podaná 28. novembra 2016 – Casasnovas Bernad/Komisia

23.1.2017   
            
            
               SK
            
            
               Úradný vestník Európskej únie
            
            
               C 22/52
            
         Žaloba podaná 28. novembra 2016 – Casasnovas Bernad/Komisia
   (Vec T-826/16)
   (2017/C 022/71)
   Jazyk konania: francúzština
   
      Účastníci konania
   
   
      Žalobca: Luis Javier Casasnovas Bernad (Saint-Domingue, Dominikánska republika) (v zastúpení: S. Orlandi a T. Martin, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil a rozhodol, že
            
         
               —
            
            
               rozhodnutie z 27. septembra 2016 o vypovedaní zmluvy žalobcu, sa zrušuje,
            
         
               —
            
            
               Európska komisia je povinná nahradiť trovy konania.
            
         
      Dôvody a hlavné tvrdenia
   
   Na podporu svojej žaloby, žalobca uvádza štyri žalobné dôvody.
   
               1.
            
            
               Prvý žalobný dôvod je založený na neuplatniteľnosti článku 3 ods. 3 rozhodnutia Komisie z 2. marca 2011.
            
         
               2.
            
            
               Druhý žalobný dôvod je založený na porušení článku 85 Podmienok zamestnávania ostatných zamestnancov Európskej únie v rozsahu, v akom orgán oprávnený uzatvárať pracovné zmluvy (ďalej len „OOUPZ“) obnovil zmluvu žalobcu na dobu neurčitú a stanovil ustanovenie o vypovedaní spojené s nastaním udalosti porovnateľnej so skončením.
            
         
               3.
            
            
               Tretí žalobný dôvod je založený na porušení povinnosti náležitej starostlivosti v rozsahu, v akom OOUPZ po prvé vypovedal zmluvu žalobcu pred prijatím rozhodnutia o obnovení jeho pracovného voľna z osobných dôvodov, po druhé, konal tak bez toho, aby mu navrhol prvú ponuku na opätovné začlenenie, a po tretie, neoznámil mu, či sú k dispozícii rozpočtové prostriedky na jeho odmenu po skončení jeho pracovného voľna.
            
         
               4.
            
            
               Štvrtý žalobný dôvod je založený na porušení článku 12b a článku 40 ods. 1a Služobného poriadku úradníkov Európskej únie, ktorého sa dopustil OOUPZ.